PRESSEMEDELELSE

25-11-2021

# Engcon etablerer virksomhed i Sydkorea

**Engcon fortsætter med at ekspandere over hele verden. Den seneste etablering foregik for nylig i Sydkorea, hvor virksomheden starter Engcon Korea Ltd med egne medarbejdere inden for salg og reservedele samt et netværk af forhandlere og servicepartnere. Den officielle start af virksomheden fandt sted på Koreas største maskinudstilling, hvor både lokale medarbejdere og medarbejdere fra det svenske hovedkontor deltog.**

I de senere år har Engcon sat flere og flere nåle på verdenskortet, og strategien med at etablere egne aktiviteter i store dele af Europa, Nordamerika og nu Asien giver virksomheden en stadig bredere base at stå på. Den koreanske virksomhed Engcon Korea Ltd, etableres med kontorer og eget lager i Cheonan. Personalet består af en salgschef, salgsmedarbejdere, lagermedarbejdere og teknikere, og derudover sælges Engcons produkter via. bla. maskinfabrikanterne Doosan og Hyundai.

– Vores mål er at øge salget på markeder uden for Norden, hvor markedet for tiltrotatorer begynder at blive mættet, og hvor vi kun kan hente nogle få procents markedsandele fra vores konkurrenter, siger Krister Blomgren, administrerende direktør i Engcon-koncernen.

Engcon omsatte ved seneste regnskab for ca. 1,2 milliarder SEK og præsenterede da en yderligere øget overskudsgrad. I forhold til det fortsatte salg ser Krister Blomgren ikke noget loft for, hvor stor virksomheden kan blive.

– Nej, vi er egentlig lige begyndt på vores rejse på markederne uden for Norden. Ifølge vores prognoser vil vi inden for en 10-årig periode omsætte mere på de asiatiske og nordamerikanske markeder, end vi sælger i hele Europa. Det er svimlende at tænke på det potentiale, vi har, fortsætter Blomgren.

Den officielle start for Engcon Korea fandt sted for nylig på Koreas største maskinudstilling Conex Korea, hvor virksomheden udstillede med sin egen stand og gennemførte livedemonstrationer sammen med Doosan og Hyundai. Bemandingen bestod af medarbejdere fra Engcon Korea, servicepartnere, referencekunder og personale fra hovedkontoret i Sverige.

– Det var en virkelig god messe med flere gennemførte handler og mange leads at følge op på. Det var også sjovt at se, hvor godt den koreanske organisation fungerede, siger Krister Blomgren.

I alt besøgte omkring 15.000 mennesker udstillingen, og ifølge Blomgren føltes det som om, at de fleste besøgende var nysgerrige på Engcon og derfor besøgte virksomhedens stand.

– Vores mål er at ændre gravearbejdet rundt om i verden, og det så ud til, at de koreanske entreprenører og maskinførere kunne se, at det kan gøres med en tiltrotator, siger Krister Blomgren.

**Kontakt:**   
Sten Strömgren, engcon Group | +46 [0]70 529 96 32

engcon er verdens førende producent af tiltrotatorer (håndledsfunktion til gravemaskiner) og tilhørende redskaber, og udstyr som øger gravemaskiners fleksibilitet, præcision og sikkerhed. Med viden, engagement og et højt serviceniveau skaber vi succes for vores kunder.  

engcon er en større koncern bestående af moderselskabet engcon Holding AB med hovedsæde i Strömsund i Sverige, og også salgsfirmaer på respektive markeder: Sverige, Norge, Finland, Danmark, Frankrig, Benelux, Nordamerika (USA og Canada), Storbritannien Tyskland, Korea og Australien. engcon-gruppen omsatte i 2020 for ca. 1230 mio. SEK med ca. 300 medarbejdere. engcon blev grundlagt i 1990. [www.engcon.com](http://www.engcon.com/)